Čudovište iz Rajskog jezera
<s>Čudovište iz Rajskog jezera (korejski: 천지의 괴물; japanski: チャイニーズ・ネッシー) je naziv za mitološko jezersko čudovište koje navodno obitava u Rajskom jezeru, kraterskom jezeru na vrhu planine Baekdu, na granici Kine i Sjeverne Koreje.</s><s>Neki izvještaji navode kako u jezeru obitava čak i do 20 ovakvih čudovišta.</s>

<s>Viđenja</s>

<s>Do sada je bilo nekoliko izvještaja o viđenju ili susretu s navodnim čudovištem, međutim nitko nije potvrdio njegovo postojanje.</s><s>Slijedi popis zabilježenih viđenja:</s>

<s>Prvo viđenje navodno se dogodilo još 1903. godine, kada je troje osoba navodno napadnuto od strane čudovišta koje je podsjećalo na govedo.</s><s>Žrtve su ispalile šest metaka prema zvijeri, koja se tada povukla natrag u jezero.</s><s>U razdoblju od 21. do 23. kolovoza 1962., čovjek koji je koristio teleskop je navodno vidio dvoje zvijeri kako se međusobno love.</s><s>Više od stotinu ljudi je potvrdilo ovu priču.</s><s>Nedavni izvještaji donose nešto drugačiji opis zvijeri - navodno ima humanoidnu glavu te vrat duljine oko 1.5m. Dno vrata opasano je bijelim prstenom, dok je ostatak tijela gladak i sive boje.</s><s>Godine 2007., kineski novinar Zhuo Yongsheng je rekao kako posjeduje 20-minutnu snimku šest neidentificiranih stvorenja u jezeru, snimljenu 6. rujna te godine.</s><s>Nedugo zatim, poslao je fotografije provincijskoj upravu, a prema novinskom izvještaju o priči, radilo se o šest stvorenja koja su, u tri para, plivala paralelno.</s><s>Druga fotografija prikazala je zvijeri nešto bliže jedna drugoj.</s><s>Zhuo je kasnije izjavio da je promatrao te zvijeri, koje su ga podsjetile na tuljane, oko sat i pol vremena prije nego su oko 07:00 sati nestale.</s>

<s>Popularna kultura</s>

<s>Američki indie bend The Mountain Goats snimio je pjesmu o čudovištu u sklopu svog albuma Heretic Pride iz 2008. godine.</s>

<s>Vidi i
Tianchisaurus
Rajsko jezero
Nessie</s>

<s>Reference</s>

<s>Kriptozoologija
Misterije
Sjevernokorejska kultura
Kineska kultura</s>

